වැඩිදුරටත් සැකකරුගෙන් ප්‍රශ්න කිරීමේදී ඔහු විසින් කරන ලද මෙම ජල මනු හොරකම ගැන සම්පූර්ණ විස්තරයක් හෙළිකොට ඇති අතර ඒ අනුව ක්‍රියාත්මකවූ පොලිසිය විසින් කොරලවැල්ල ප්‍රදේශයේ පරණ යකඩ එකතුකරන වෙළඳසලක තිබී සැකකරු විසින් විකුණන ලද ජල මනු 13ක් සොයාගෙන ඇත.මෙම ජල මනු අභ්‍යන්තරයේ ඇති පිත්තල කැබලි ගලවා ඒවායෙන් ලැබෙන ආදායමෙන් තමා හෙරොයින් මිලදී ගන්නා බව සැකකරු පවසා ඇති අතර මොරටුව ප්‍රදේශයේ, කොරලවැල්ල, උස්වත්ත, මොරටුවැල්ල යන ගම්වල ගෘහස්ත ජල මනු රාශියක් මෙසේ හොරෙන් ගලවාගෙන ඇති බවද හෙලිවී ඇත.සැකකරු වන මොරටුව උස්වත්තේ පදිංචි 29 හැවිරිදි වලච්චු හේවගේ අනුර සංජීව කුමාර යන අය 09දා මොරටුව ප්‍රධාන මහේස්ත්‍රාත් සහ දිසා විනිසුරු පි‍්‍රයන්ත ප්‍රනාන්දු මහතා වෙත ඉදිරිපත් කිරීමෙන් අනතුරුව මෙම මස 23 වන දින දක්වා රක්‍ෂිත බන්ධනාගාර ගත කරන ලදී.මොරටුව මූලස්ථාන පොලිස් පරීක්‍ෂක උපුල සෙනවිරත්න මහතාගේ උපදෙස් මත, අපරාධ විමර්ෂන අංශයේ ස්ථානාධිපති පොලිස් පරීක්‍ෂක සම්පත් හෙට්ටිආරච්චි මහතාගේ අධීක්‍ෂණයෙන් උප පොලිස් පරීක්‍ෂක අරෝෂන්, සැරයන් ප්‍රසන්න, පොලිස් කොස්තාපල්වරුන් වන 83933 මදුශංක, තිලක්, ජූඩ් යන නිලධාරීන් විසින් පරීක්‍ෂණ කටයුතු මෙහෙයවන ලදී..